CELEX: 32013R1419
Language: ro
Date: 2013-12-17 00:00:00
Title: Regulamentul de punere în aplicare (UE) nr. 1419/2013 al Comisiei din 17 decembrie 2013 privind recunoașterea organizațiilor de producători și a organizațiilor interprofesionale, extinderea normelor organizațiilor de producători și ale organizațiilor interprofesionale și publicarea prețurilor de declanșare, așa cum se prevede în Regulamentul (UE) nr. 1379/2013 al Parlamentului European și al Consiliului privind organizarea comună a piețelor în sectorul produselor pescărești și de acvacultură

28.12.2013   
            
            
               RO
            
            
               Jurnalul Oficial al Uniunii Europene
            
            
               L 353/43
            
         
      REGULAMENTUL DE PUNERE ÎN APLICARE (UE) NR. 1419/2013 AL COMISIEI
   
   din 17 decembrie 2013
   privind recunoașterea organizațiilor de producători și a organizațiilor interprofesionale, extinderea normelor organizațiilor de producători și ale organizațiilor interprofesionale și publicarea prețurilor de declanșare, așa cum se prevede în Regulamentul (UE) nr. 1379/2013 al Parlamentului European și al Consiliului privind organizarea comună a piețelor în sectorul produselor pescărești și de acvacultură
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură (1), în special articolele 21, 27 și 32,
   întrucât:
   
               (1)
            
            
               Regulamentul (UE) nr. 1379/2013 prevede recunoașterea organizațiilor de producători și a organizațiilor interprofesionale, extinderea normelor organizațiilor de producători și ale organizațiilor interprofesionale, precum și fixarea prețurilor care declanșează mecanismul de stocare.
            
         
               (2)
            
            
               Este necesar să se precizeze termenele, procedurile și forma cererilor de recunoaștere și de retragere a recunoașterii organizațiilor de producători și a organizațiilor interprofesionale, precum și formatul, termenele și procedurile prin care statele membre îi comunică Comisiei deciziile de acordare sau de retragere a recunoașterii.
            
         
               (3)
            
            
               Este necesar să se specifice formatul și procedura prin care statele membre notifică Comisiei normele privind organizațiile de producători sau organizațiile interprofesionale pe care intenționează să le declare obligatorii pentru toate organizațiile de producători sau pentru toți operatorii dintr-un anumit domeniu sau din domenii specifice.
            
         
               (4)
            
            
               Este necesar să se specifice formatul în care statele membre publică prețurile de declanșare care vor fi aplicate de organizațiile de producători recunoscute pe teritoriile lor.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului de examinare a produselor pescărești și de acvacultură,
            
         ADOPTĂ PREZENTUL REGULAMENT:
   Articolul 1
   Definiții
   În sensul prezentului regulament se aplică următoarele definiții:
   
               (a)
            
            
               „organizații de producători” înseamnă organizații de producători din domeniul pescuitului și acvaculturii și asociațiile acestora, instituite în conformitate cu articolele 6 și 9 din Regulamentul (UE) nr. 1379/2013;
            
         
               (b)
            
            
               „organizații interprofesionale” înseamnă organizații de operatori instituite în conformitate cu articolul 11 din Regulamentul (UE) nr. 1379/2013.
            
         Articolul 2
   Termenele, procedurile și forma cererilor de recunoaștere a organizațiilor de producători și a organizațiilor interprofesionale
   (1)   În termen de trei luni de la data primirii unei cereri de recunoaștere în conformitate cu articolele 14 și 16 din Regulamentul (UE) nr. 1379/2013, statul membru în cauză informează în scris organizația de producători sau organizația interprofesională cu privire la decizia sa. În cazul în care recunoașterea este refuzată, decizia statului membru trebuie să fie motivată.
   (2)   Forma cererilor de recunoaștere a organizațiilor de producători și a organizațiilor interprofesionale este stabilită în anexa I.
   Articolul 3
   Termenele și procedurile de retragere a recunoașterii organizațiilor de producători și a organizațiilor interprofesionale
   În cazul în care un stat membru intenționează să retragă recunoașterea unei organizații de producători sau a unei organizații interprofesionale în conformitate cu articolul 18 din Regulamentul (UE) nr. 1379/2013, acesta informează organizația în cauză cu privire la intenția sa, precum și motivele retragerii. Statul membru oferă ocazia organizației de producători sau organizației interprofesionale în cauză să își prezinte observațiile în termen de două luni.
   Articolul 4
   Formatul, termenele și procedurile de comunicare a deciziilor de acordare sau de retragere a recunoașterii
   (1)   Formatul în care statele membre îi comunică Comisiei deciziile lor de acordare sau de retragere a recunoașterii unor organizații de producători sau organizații interprofesionale în conformitate cu articolele 14, 16 și 18 din Regulamentul (UE) nr. 1379/2013 este stabilit în anexa II.
   (2)   Statele membre transmit comunicarea unei decizii menționate la alineatul (1) în termen de două luni de la data respectivei decizii.
   (3)   Comunicările se transmit sub forma unui fișier XML, unul pentru fiecare comunicare. Fișierul XML se trimite Comisiei sub forma unei anexe la adresa de e-mail funcțională: MARE-B2@ec.europa.eu cu subiectul: comunicare privind OP/OIP.
   Articolul 5
   Formatul și procedura prin care statele membre notifică normele pe care intenționează să le declare obligatorii pentru toți producătorii sau operatorii
   (1)   Formatul în care statele membre notifică Comisiei normele privind organizațiile de producători sau organizațiile interprofesionale pe care intenționează să le declare obligatorii pentru toți producătorii sau operatorii dintr-un anumit domeniu sau din domenii specifice, astfel cum se prevede la articolele 22 și 23 din Regulamentul (UE) nr. 1379/2013 este stabilit în anexa III.
   (2)   Statele membre transmit Comisiei notificarea cu cel puțin două luni înainte de data prevăzută pentru intrarea în vigoare a extinderii aplicării normelor.
   (3)   Orice modificare dorită la normele obligatorii pentru toți producătorii sau operatorii se notifică în conformitate cu alineatele (1) și (2).
   Articolul 6
   Formatul în care se publică prețurile de declanșare
   Formatul în care statele membre publică prețurile de declanșare menționate la articolul 31 alineatul (4) din Regulamentul (UE) nr. 1379/2013 este stabilit în anexa IV la prezentul regulament.
   Articolul 7
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2014.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 decembrie 2013.
      
         
            Pentru Comisie
         
         
            Președintele
         
         José Manuel BARROSO
         
      
   
   
      (1)  A se vedea pagina 1 din prezentul Jurnal Oficial.
   
      ANEXA I
      
         FORMA CERERILOR DE RECUNOAȘTERE
      
      Informațiile care trebuie incluse în cererile de recunoaștere a organizațiilor de producători și a organizațiilor interprofesionale:
      
                  (a)
               
               
                  statutul organizației de producători sau al organizației interprofesionale;
               
            
                  (b)
               
               
                  regulamentul de funcționare internă în conformitate cu principiile stabilite la articolul 17 din Regulamentul (UE) nr. 1379/2013;
               
            
                  (c)
               
               
                  numele persoanelor împuternicite să acționeze în numele și din partea organizației de producători sau a organizației interprofesionale;
               
            
                  (d)
               
               
                  dovada faptului că organizația de producători sau organizația interprofesională respectă condițiile prevăzute la articolul 14 alineatul (1) și, respectiv, la articolul 16 alineatul (1) din Regulamentul (UE) nr. 1379/2013;
               
            
                  (e)
               
               
                  detalii privind activitățile desfășurate de organizația de producători sau de organizația interprofesională, inclusiv domeniul de activitate și produsele obținute din pescuit și din acvacultură pentru care se solicită recunoașterea.
               
            
   
      ANEXA II
      
         FORMATUL PENTRU COMUNICAREA DECIZIILOR DE ACORDARE SAU DE RETRAGERE A RECUNOAȘTERII
      
      Informații care trebuie incluse în comunicarea transmisă Comisiei de către statele membre cu privire la deciziile lor de acordare sau de retragere a recunoașterii
      
                  Denumirea zonei
               
               
                  Denumirea elementului (1)
                  
               
               
                  Număr maxim de caractere
               
               
                  Definiție și comentarii
               
            
                  Stat membru
               
               
                  MS
               
               
                  3
               
               
                  Statul membru (cod Alfa-3 ISO) care comunică decizia de acordare sau de retragere a recunoașterii
               
            
                  Tipul organizației
               
               
                  TO
               
               
                  3
               
               
                  
                     OP: organizație de producători; AOP: asociație de organizații de producători; OIP: organizație interprofesională
               
            
                  Număr de înregistrare
               
               
                  RN
               
               
                  —
               
               
                  Numărul sub care a fost înregistrată organizația
               
            
                  Denumirea organizației
               
               
                  NO
               
               
                  —
               
               
                  Denumirea de OP, AOP sau OIP sub care a fost înregistrată organizația
               
            
                  Contact
               
               
                  CO
               
               
                  100
               
               
                  Text liber. Adresa trebuie să fie suficient de clară pentru ca organizația să poată fi contactată: adresa poștală, numărul de telefon și de fax, adresa de e-mail, site-ul de internet
               
            
                  Domeniul de activitate
               
               
                  AA
               
               
                  —
               
               
                  
                     N pentru național T pentru transnațional (se indică celelalte state membre implicate prin intermediul codului Alfa-3 ISO)
               
            
                  Aria de competență
               
               
                  AC
               
               
                  100
               
               
                  Se precizează unul sau mai multe dintre următoarele domenii:
                  
                               
                           
                           
                              pentru OP: acvacultură marină și de apă dulce; pescuit costier, inclusiv pescuit artizanal; pescuit marin în larg; altele (a se preciza)
                           
                        
                               
                           
                           
                              pentru OIP: producție (pescuit sau acvacultură); prelucrare; comercializare; altele (a se preciza)
                           
                        
            
                  Data recunoașterii
               
               
                  DR
               
               
                  10
               
               
                  aaaa-ll-zz
               
            
                  Data retragerii recunoașterii
               
               
                  DW
               
               
                  10
               
               
                  aaaa-ll-zz dacă este cazul
               
            
         (1)  Aceste elemente vor fi introduse în elementul rădăcină denumit „ORG”. Spațiul de denumiri este: urn:xeu:mare:grant-withdrawal-recognition-organisation:v1
   
   
      ANEXA III
      
         FORMATUL PENTRU NOTIFICAREA EXTINDERII APLICĂRII NORMELOR
      
      Informații care trebuie incluse în notificarea transmisă Comisiei de către statele membre cu privire la normele a căror aplicare intenționează să o extindă:
      
                  (a)
               
               
                  denumirea și adresa poștală a organizației de producători sau a organizației interprofesionale în cauză;
               
            
                  (b)
               
               
                  toate informațiile necesare pentru a demonstra că organizația de producători sau organizația interprofesională este reprezentativă în conformitate cu articolul 22 alineatul (2), cu articolul 22 alineatul (3) și, respectiv, cu articolul 23 alineatul (1) litera (a) din Regulamentul (UE) nr. 1379/2013;
               
            
                  (c)
               
               
                  normele a căror aplicare urmează să fie extinsă;
               
            
                  (d)
               
               
                  justificarea pentru extinderea normelor, susținută de date adecvate și de alte informații relevante;
               
            
                  (e)
               
               
                  domeniul sau domeniile în care se intenționează ca normele să fie obligatorii;
               
            
                  (f)
               
               
                  perioada de aplicare a extinderii normelor;
               
            
                  (g)
               
               
                  data intrării în vigoare.
               
            
   
      ANEXA IV
      
         FORMATUL PENTRU PUBLICAREA PREȚURILOR DE DECLANȘARE
      
      Informații care trebuie incluse la publicarea de către statele membre a prețurilor de declanșare care trebuie aplicate pe teritoriul lor:
      
                  (a)
               
               
                  perioada de aplicare a prețurilor de declanșare;
               
            
                  (b)
               
               
                  statul membru în cauză;
               
            
                  (c)
               
               
                  În cazul în care este necesar, denumirea regiunii sau a regiunilor în care prețul de declanșare se aplică, urmată de codurilor lor NUTS în conformitate cu Regulamentul (CE) nr. 1059/2003 al Parlamentului European și al Consiliului (1);
               
            
                  (d)
               
               
                  denumirea produselor pescărești supuse fixării prețurilor de declanșare împreună cu codul alfa-3 FAO al fiecărei specii;
               
            
                  (e)
               
               
                  pentru fiecare specie, prețul de declanșare aplicabil în funcție de greutate;
               
            
                  (f)
               
               
                  moneda utilizată.
               
            
         (1)  Regulamentul (CE) nr. 1059/2003 al Parlamentului European și al Consiliului din 26 mai 2003 privind instituirea unui nomenclator comun al unităților teritoriale de statistică (NUTS) (JO L 154, 21.6.2003, p. 1).